O **Anxo de Portugal** (en portugués: *Anjo de Portugal* ), tamén coñecido como **Santo Anxo da Garda de Portugal,** **Anxo Custodio** (tamén *Anjo Custódio do Reino de Portugal*), **Anxo Heráldico** ou **Anxo da Paz,** celebrado como o anxo da garda de Portugal.

Orixe
-----

Do latín *angelus*, derivado á súa vez do grego άγγελος, significa "mensaxeiro". No Antigo Testamento emprégase *anxo* para traducir a palabra hebrea מלאך, *mal'ach*, tamén mensaxeiro. No Evanxeo hai referencias ao anxo da garda de "cada persoa" que coida del, pero durante moito tempo só houbo unha festa dos cristiáns aos Anxos: a do 29 de setembro. En Valencia, no ano 1411 aparece unha festa ao Anxo Custodio "da Cidade" no seu conxunto, e outras cidades e reinos, celebraban o seu Anxo protector; porén hoxe é o único "anxo nacional" recoñecido como tal. Portugal celebra a "festa do Anxo de Portugal" o 10 de xuño.

O Arcanxo Miguel na igrexa de Santa María do Azougue, Betanzos, ás veces foi identificado como o Anxo de Portugal.
O muro leste da capela do Mosteiro de Batalha, cuxa construción comezou en 1386, tiña un altar dedicado ao Anxo da Garda de Portugal. En 1504, por petición do rei Manuel I de Portugal ao papa Xulio II creouse a *Festa do Anxo Custódio do Reino,* o terceiro domingo de xullo  oficializada por León X sendo embaixador D. Miguel da Silva.

Os tres nenos que afirmaron en 1917 ter vivido unha serie de aparicións marianas en Fátima afirmaron que o anxo apareceu ante eles tres veces o ano anterior.

O culto ao anxo da garda de Portugal declinou considerabelmente despois do século XVII, e foi oficialmente restaurado en 1952, sendo inserido no calendario litúrxico portugués por Pío XII o 10 de xuño.

O Anxo de Portugal foi identificado ás veces como o Arcanxo Miguel.

Representacións na arte
-----------------------

O Milagre de Ourique, Salvatore Nobili
Hai versións do anxo en escultura e pintura, especialmente as imaxes do Mosteiro de Santa Cruz de Coímbra; da Charola do Convento de Cristo de Tomar; a pintura da Igreja da Misericórdia de Évora; a iluminación do *Libro de Horas de Dom Manuel*  e a do Museo Nacional de Machado de Castro, en Coímbra, atribuída a Diogo Pires, o Moço

Tamén hai quen sostén que é a figura central do Panel do Infante e do Panel do Arcebispo, que forman parte dos Painéis de São Vicente de Fora, no Museo Nacional de Arte Antiga, obra do pintor Nuno Gonçalves c.1470.

Galería
-------

* Imaxes en escultura, pintura e debuxo de miniaturas
* 
* 
* 
* 
* 
* 
*

Notas
-----

1. ↑  Karl Baedeker. *Spain and Portugal: Handbook for Travellers*, 1898, p. 558
2. ↑  Anxo da Garda. do Reino , O Portal da História, Manuel Amaral, 2000-2010
3. ↑  George J. Marshall: *Angels: An Indexed and Partially Annotated Bibliography of Over 4300 Scholarly Books and Articles Since the 7th Century B.C.* McFarland, 2015 p.132
4. ↑  David Keck: Angels and Angelology in the Middle Ages, Oxford University Press, 1998, p.38.
5. ↑  Gabriel Paquette: *Imperial Portugal in the Age of Atlantic Revolutions: The Luso-Brazilian World, c.1770–1850*, Cambridge University Press, 2013, p.207
6. ↑  *Is the Angel of Portugal Actually Saint Michael the Archangel?*
7. ↑  Anxo de Portugal, Portugal Futuro Presente, 9 de outubro 2006
8. ↑  / portal/imagemsemanal/julho0303.html Anxo da Garda do Reino, O Portal da História, Manuel Amaral, 2000-2010

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Anxo de Portugal*** |

### Outros artigos

* Estilo manuelino
* Anxo (cristianismo)
* Anxo (xudaísmo)
* Tennin

* Portal:Portugal